Návrh

ZÁKON

z ...... /2019

**o zálohovaní jednorazových obalov na nápoje a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**§ 1**

**Predmet úpravy**

1. Tento zákon upravuje
2. práva a povinnosti fyzických osôb a právnických osôb pri zálohovaní jednorazových obalov na nápoje,
3. postavenie a úlohy správcu zálohového systému jednorazových obalov na nápoje (ďalej len „správca“),
4. pôsobnosť orgánov štátnej správy pre zálohované jednorazové obaly na nápoje a odpady z nich.
5. Tento zákon sa vzťahuje na jednorazové obaly na nápoje, ktoré sa uvádzajú na trh v Slovenskej republike[[1]](#footnote-1)) a na odpady z týchto obalov.

**§ 2**

**Základné pojmy**

Na účely tohto zákona sa rozumie

1. jednorazovým obalom na nápoje obal na nápoje[[2]](#footnote-2)) určený na jedno použitie,
2. zálohovaným jednorazovým obalom na nápoje obal tovaru určený na jedno použitie, pri ktorého predaji sa okrem ceny za tovar účtuje záloh,
3. výrobcom zálohovaného jednorazového obalu na nápoje výrobca obalov podľa osobitného predpisu,[[3]](#footnote-3)) ktorý uvádza nápoje v zálohovaných jednorazových obaloch na trh v Slovenskej republike,
4. distribútorom zálohovaného jednorazového obalu na nápoje distribútor obalov podľa osobitného predpisu,[[4]](#footnote-4)) ktorý uskutočňuje distribúciu nápojov v zálohovaných jednorazových obaloch,
5. zálohovým systémom súhrn organizačných, administratívnych, finančných, informačných a iných súvisiacich opatrení realizovaných správcom na účely dosiahnutia vrátenia zálohu, ktorý zaplatil konečný používateľ obalu v čase nákupu tovaru, z ktorého obal podlieha zálohovaniu, s cieľom nakladať s odpadmi z obalov[[5]](#footnote-5)) v súlade s prioritami hierarchie odpadového hospodárstva,[[6]](#footnote-6))
6. zálohom osobitná peňažná čiastka viazaná na obal tovaru, ktorej účelom je zabezpečiť, aby sa odpad z obalov vrátil správcovi a bolo s ním nakladané v súlade s prioritami hierarchie odpadového hospodárstva,
7. zálohovaním obalu činnosť pri predaji tovaru v zálohovanom jednorazovom obale na nápoje, ktorou je naúčtovanie zálohu osobe uhrádzajúcej cenu tovaru, a činnosť pri vrátení odpadu z tohto obalu spočívajúca vo vydaní zálohu osobe, ktorá zabezpečuje vrátenie odpadu z tohto obalu; za vrátenie zálohu sa považuje aj jeho započítanie na účely vysporiadania inej peňažnej pohľadávky,
8. odberom odpadu zo zálohovaných jednorazových obalov na nápoje ich odber od konečných používateľov na území Slovenskej republiky na účely vrátenia odpadu z obalov správcovi zálohovaných jednorazových obalov na nápoje,
9. predajnou plochou časť priestorov prevádzky, ktoré slúžia na predaj a na vystavovanie tovaru a ktorá zahŕňa celkovú plochu, na ktorú majú prístup zákazníci, vrátane skúšobných priestorov, pultovej plochy, výkladnej plochy a plochy za pultmi, ktorú používa predajca; predajná plocha nezahŕňa kancelárie, sklady, prípravovne, dielne, schodištia, sociálne zariadenia a zariadenia na osobnú hygienu.

**§ 3**

**Zálohovanie jednorazového obalu na nápoje**

1. Zálohujú sa jednorazové obaly na nápoje z plastu, ktorými sú fľaše a jednorazové obaly na nápoje z kovu, ktorými sú plechovky.

(2) Vrátenie zálohu za jednorazový obal podľa odseku 1 možno odmietnuť, ak obal neobsahuje označenie s uvedením pokrytia obalu zálohovým systémom, v dôsledku znehodnotenia alebo deformácie obalu nemožno identifikovať jeho pokrytie zálohovým systémom alebo ak takýto obal neobsahuje viditeľný štítok a čitateľný čiarový kód umožňujúci identifikáciu jeho výrobcu. Vrátenie zálohu možno odmietnuť aj vtedy, ak jednorazový obal podľa odseku 1 nie je prázdny.

**§ 4**

**Povinnosti výrobcu zálohovaných jednorazových obalov na nápoje**

1. Výrobca zálohovaných jednorazových obalov na nápoje, ktorý uvádza na trh v Slovenskej republikeobaly, na ktoré sa vzťahuje zálohovanie (ďalej len „výrobca obalov“) je na účel riadneho fungovania zálohového systému povinný
2. zálohovať jednorazové obaly a dodržiavať výšku zálohu určenú správcom,
3. zabezpečiť označovanie obalu tak, aby z takéhoto označenia bolo zrejmé, že obal je pokrytý zálohovým systémom,
4. viesť oddelene účtovné záznamy o cene tovaru a o výške zálohu,
5. požiadať správcu o uzatvorenie zmluvy o plnení povinností podľa tohto zákona do 60 dní od doručenia oznámenia o začatí vykonávania činnosti správcu (§ 6 ods. 8),
6. registrovať u správcu zálohované jednorazové obaly na nápoje, pred ich uvedením na trh,
7. uhrádzať správcovi zálohy vybraté z uvedenia nápojov v zálohovaných jednorazových obaloch na nápoje na trh za obdobie kalendárneho roka v súlade s uzatvorenou zmluvou,
8. uhrádzať správcovi všetky náklady spojené s účasťou v zálohovom systéme a náklady na prepravu, zhodnotenie, recykláciu a zneškodnenie odpadov zo zálohovaných jednorazových obalov v súlade s uzatvorenou zmluvou,
9. viesť evidenciu o zálohovaných jednorazových obaloch a ohlasovať údaje z nej správcovi v rozsahu potrebnom na plnenie povinností správcu podľa § 7 ods. 1 písm. l) a m).
10. Na výrobcu obalu, ktorý je zároveň distribútorom zálohovaného jednorazového obalu na nápoje, sa vzťahujú ustanovenia § 5 ods. 1 písm. b), e) až i), odseku 2 a odseku 5.

**§ 5**

**Povinnosti distribútora zálohovaných jednorazových obalov na nápoje**

1. Distribútor zálohovaných jednorazových obalov na nápoje vykonávajúci predaj nápojov v týchto obaloch konečnému používateľovi (ďalej len „distribútor obalov“) je na účel riadneho fungovania zálohového systému povinný
2. zálohovať jednorazové obaly a dodržiavať výšku zálohu určenú správcom,
3. uvádzať výšku zálohu na cenovke tovaru,
4. viesť oddelene účtovné záznamy o cene tovaru a o výške zálohu,
5. požiadať správcu o uzatvorenie zmluvy o plnení povinností podľa tohto zákona do 60 dní od doručenia oznámenia o začatí vykonávania činnosti správcu (§ 6 ods. 8),
6. registrovať sa ako odberné miesto odpadu zo zálohovaných jednorazových obalov na nápoje u správcu,
7. odoberať odpad zo zálohovaných jednorazových obalov v mieste prevádzky alebo vo vzdialenosti do 150 metrov od miesta prevádzky, bez obmedzenia množstva a bez viazania tohto odberu na nákup tovaru,
8. vrátiť konečnému používateľovi záloh v plnej výške pri vrátení odpadu zo zálohovaného jednorazového obalu, a to aj bez preukázania úhrady zálohu zo strany konečného používateľa,
9. odoberať odpad zo zálohovaných jednorazových obalov na nápoje, ktoré prestal výrobca uvádzať na trh, po dobu šiestich mesiacov od zverejnenia oznamu na webovom sídle správcu,
10. poskytovať správcovi súčinnosť pri plnení povinnosti podľa § 7 ods. 1 písm. t),
11. viesť evidenciu o zálohovaných jednorazových obaloch a ohlasovať ustanovené údaje správcovi v rozsahu potrebnom na plnenie povinností správcu podľa § 7 ods. 1 písm. l) a m).
12. Povinnosti podľa odseku 1 písm. a) až c), i) a j) plní distribútor obalov, ktorý vykonáva predaj nápojov v týchto obaloch konečnému používateľovi, bez ohľadu na veľkosť predajnej plochy. Povinnosti podľa odseku 1 písm. d) až g), h) plní distribútor obalov, ktorý vykonáva predaj nápojov v týchto obaloch konečnému používateľovi na predajnej ploche s rozlohou aspoň 300 m2 okrem distribútora obalov, ktorý na takejto predajnej ploche predáva potraviny a nápoje ako doplnkový tovar; tieto povinnosti môže plniť distribútor obalov vykonávajúci predaj nápojov v zálohovaných jednorazových obaloch na predajnej ploche menšej ako 300 m2 dobrovoľne.
13. Distribútor obalov vykonávajúci predaj nápojov v zálohovaných obaloch inak ako konečnému používateľovi plní povinnosti podľa odseku 1 písm. a) a c).
14. Na vykonávanie odberu odpadu zo zálohovaných jednorazových obalov na nápoje distribútorom obalov sa nevyžaduje súhlas podľa osobitného predpisu.[[7]](#footnote-7))
15. Distribútor obalov, ktorý vykonáva odber odpadu zo zálohovaných jednorazových obalov na nápoje, je povinný
16. zhromažďovať odpady vytriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom,
17. odovzdať tieto odpady správcovi.

**§ 6**

**Správca**

1. Správcom je nezisková organizácia poskytujúca všeobecne prospešné služby so sídlom na území  Slovenskej republiky, ktorá sa zakladá na dobu neurčitú. Správca plní výlučne úlohy vyplývajúce z tohto zákona, najmä koordinuje fungovanie zálohového systému a systému jeho financovania a plní koordinačné úlohy spojené so zúčtovaním záloh. Správca môže poskytovať aj iné všeobecne prospešné služby, ktorých plnenie bezprostredne súvisí s plnením úloh pre ktoré bol založený, najmä vzdelávacie a osvetové aktivity.
2. Správcu zakladá ministerstvom určená právnická osoba, prostredníctvom ktorej sa združujú[[8]](#footnote-8)) výrobcovia obalov, alebo konzorcium takýchto právnických osôb, na základe uskutočneného výberu z prihlásených záujemcov (ďalej len „záujemca“). Výzvu na prihlásenie do výberu zverejňuje ministerstvo na svojom webovom sídle najneskôr 60 dní pred jeho uskutočnením.
3. Záujemca sa do výberu prihlasuje najneskôr 30 dní pred jeho uskutočnením; v rovnakej lehote záujemca ministerstvu zašle návrh
4. organizačného plánu zálohového systému, vrátane plánu technického zabezpečenia jeho fungovania,
5. schémy financovania zálohového systému a spôsobu jeho finančného zabezpečenia, ako aj určenia výšky zálohov,
6. plánu dosahovania cieľov návratnosti zálohovaných jednorazových obalov na nápoje ustanovených týmto zákonom,
7. schémy budúcich zmluvných vzťahov medzi správcom, výrobcom obalov a distribútorom obalov, a to najmä určením podstatných náležitostí budúcich zmlúv o plnení povinností podľa tohto zákona,
8. plánu vzdelávacích a propagačných aktivít spojených so zálohovaním jednorazových obalov na nápoje.
9. Zoznam záujemcov ministerstvo zverejňuje na svojom webovom sídle.
10. Výber vykonáva odborná komisia zriadená ministerstvom, a to bodovým hodnotením. Odborná komisia okrem hodnotenia predložených návrhov dokumentov podľa odseku 3 posudzuje aj povahu a počet výrobcov obalov, ktorých záujemca združuje, ako aj množstvo jednorazových obalov na nápoje, ktoré títo výrobcovia uviedli na trh v roku, ktorý predchádza roku, v ktorom sa uskutočňuje výber.
11. Ministerstvo určí osobu, ktorú poverí založením správcu, na základe odporúčania odbornej komisie. V rámci hodnotiacej činnosti môže odborná komisia aj uplatniť pripomienky k  návrhom dokumentov predloženým podľa odseku 3. Ak odborná komisia ministerstvu neodporučí žiadneho z prihlásených záujemcov, ministerstvu odporučí výber zopakovať; výber sa zopakuje aj vtedy, ak sa na základe výzvy zverejnenej podľa odseku 2 do výberu neprihlásil žiadny záujemca. Na opakovane uskutočnený výber sa použijú ustanovenia odsekov 2 až 4.
12. Osoba poverená založením správcu požiada do 30 dní od vyrozumenia o poverení o zápis neziskovej organizácie do registra podľa osobitného predpisu.[[9]](#footnote-9)) Bezodkladne po nadobudnutí právoplatnosti rozhodnutia o registrácii[[10]](#footnote-10)) predkladá osoba poverená založením správcu ministerstvu dokumenty podľa odseku 3. Ak ministerstvo pri poverení osoby založením správcu určí, že predložené dokumenty sa majú upraviť na základe odporúčania odbornej komisie, dokumenty sa ministerstvu predložia v upravenej podobe.
13. Ministerstvo schvaľuje dokumenty predložené podľa odseku 7 do 30 dní od ich doručenia, pričom zároveň určí dátum, od ktorého môže osoba poverená založením správcu vykonávať činnosti ako správca podľa tohto zákona. Ministerstvo pri schvaľovaní predložených dokumentov vykonáva ich formálnu kontrolu a to, či boli upravené v rozsahu podľa odseku 7. Ak ministerstvo predložené dokumenty neschváli, v lehote uvedenej v prvej vete o tom osobu poverenú založením správcu upovedomí a zároveň určí lehotu na ich opätovné predloženie. Vo výzve na opätovné predloženie dokumentov ministerstvo uvedie dôvody ich neschválenia. Ak ani opätovne predložené dokumenty nespĺňajú určené požiadavky, ministerstvo osobe zruší poverenie na založenie správcu a postupuje podľa odseku 2.
14. Dokumenty preložené podľa odseku 7, ktoré boli schválené ministerstvom, sa stávajú zakladajúcimi dokumentmi správcu. Zmeny v zakladajúcich dokumentoch, ktoré nemajú vplyv na plnenie úloh správcu podľa tohto zákona, správca oznamuje ministerstvu do 30 dní od ich vykonania; ostatné zmeny podliehajú schváleniu ministerstvom. Takéto zmeny je správca oprávnený vykonať iba na základe písomného oznámenia ministerstva, že proti nim nemá pripomienky. V prípade pochybností o povahe navrhovanej zmeny môže správca písomne požiadať ministerstvo o zaslanie vyjadrenia.

(10) Zmeny v zakladajúcich dokumentoch správcu môže po predchádzajúcom prerokovaní so správcom vykonať aj ministerstvo, ak zo zistení opakovane vykonaného štátneho dozoru (§ 12) vyplýva, že správca pri plnení úloh podľa tohto zákona postupuje vo vzťahu k výrobcovi obalu alebo distribútorovi obalu diskriminačne alebo že nepostupuje v súlade s ich oprávnenými záujmami. Zmeny v zakladajúcich dokumentoch môže vykonať ministerstvo aj vtedy, ak správca nie je schopný zabezpečiť náležitú ochranu údajov, ktorému mu za účelom plnenia úloh podľa tohto zákona boli oznámené výrobcom obalov alebo distribútorom obalov, pričom nedostatočná ochrana týchto údajov je spôsobilá výrazne poškodiť výrobcu obalu alebo distribútora obalu pri výkone jeho podnikateľskej činnosti alebo v jeho postavení na trhu.

**§ 7**

(1) Správca je povinný

1. vytvoriť, spravovať a financovať zálohový systém v súlade so zakladajúcimi dokumentmi správcu,
2. do 60 dní oznámiť výrobcom obalov a distribútorom obalov začatie vykonávania činnosti správcu (§ 6 ods. 8) a do 30 dní od doručenia žiadosti výrobcu obalov a distribútora obalov uzatvoriť zmluvu o plnení povinností podľa tohto zákona,
3. zabezpečiť plnenie cieľov návratnosti zálohovaných jednorazových obalov na nápoje ustanovených v prílohe č. 1,
4. poskytovať služby výrobcom obalov a distribútorom obalov za nediskriminačných podmienok,
5. vykonávať opatrenia stanovené v organizačnom pláne zálohového systému a v schéme financovania,
6. vykonávať opatrenia v pláne vzdelávacich a propagačných aktivít a informovania o otázkach týkajúcich sa zálohového systému
7. určovať výšku zálohu, minimálne v ustanovenej výške,
8. uhrádzať distribútorom obalov finančné prostriedky vynaložené na vyplatenie zálohov v súlade s uzatvorenou zmluvou,
9. uhrádzať distribútorom obalov náklady spojené s odberom odpadu zo zálohovaných jednorazových obalov vrátane kapitálových investícií v súlade s uzatvorenou zmluvou,
10. zabezpečiť prepravu, zhodnotenie a recykláciu odpadov zo zálohovaných jednorazových obalov a zneškodnenie nezhodnotiteľných vytriedených odpadov zo zálohovaných jednorazových obalov na nápoje,
11. vzdelávať a informovať verejnosť ohľadom zálohového systému,
12. vytvoriť a prevádzkovať informačný systém zálohovania a prostredníctvom neho zadávať údaje do informačného systému vedeného ministerstvom,
13. viesť evidenciu o zálohovaných jednorazových obaloch na nápoje a údaje z nej ohlasovať ministerstvu,
14. doručiť ministerstvu každoročne do 31. januára kalendárrneho roka aktuálny zoznam výrobcov obalov a distribútorov obalov, ktorí uzavreli zmluvu so správcom,
15. predložiť na základe písomnej výzvy ministerstva v určenej lehote informácie o spôsobe plnenia povinností podľa písmen a) až m),
16. pri výkone činnosti postupovať s odbornou starostlivosťou v súlade s oprávnenými záujmami zazmluvnených výrobcov obalov a distribútorov obalov,
17. umožniť výkon štátneho dozoru uskutočňovaného podľa tohto zákona a orgánom štátneho dozoru poskytnúť pravdivé a úplné informácie súvisiace s plnením svojich povinností,
18. zachovávať mlčanlivosť o údajoch ohlásených podľa § 4 ods. 1 písm. h) a § 5 ods. písm. j), táto povinnosť sa vzťahuje na členov orgánov správcu a jeho zamestnancov,
19. zverejňovať na svojom webovom sídle
20. informácie pre konečných používateľov o možnosti vrátenia odpadu z jednorazových obalov na nápoje,
21. oznam o ukončení uvádzania na trh a predaja nápoja v zálohovanom jednorazovom obale; oznam musí byť zverejnený počas celej doby odberu týchto odpadov z obalov,
22. údaje z informačného systému zálohovania v agregovanej podobe každoročne do 28. februára kalendárneho roka za predchádzajúci kalendárny rok,
23. zverejňovať oznam podľa písmena s) druhého bodu u distribútora obalov,
24. zdržať sa konania v prospech vlastníka alebo prevádzkovateľa zariadenia na zber, zhodnocovanie, recykláciu, spracovanie alebo zneškodňovanie odpadov z jednorazových nápojových obalov, ktoré sú predmetom tohto zákona, ku ktorému má akýkoľvek priamy alebo nepriamy podiel na vlastníckych, rozhodovacích či hlasovacích právach, bez ohľadu na to, či vlastník alebo prevádzkovateľ takéhoto zariadenia pôsobí na území Slovenskej republiky alebo v inom členskom štáte Európskej únie.

(2) Povinnosť mlčanlivosti podľa odseku 1 písm. r) sa nevzťahuje na údaje, ktoré správca poskytuje ministerstvu na plnenie úloh podľa tohto zákona.

**Orgány štátnej správy pre zálohované jednorazové obaly na nápoje**

**a odpady z týchto obalov**

**§ 8**

Orgánmi štátnej správy pre zálohované jednorazové obaly a odpady z týchto obalov sú

1. ministerstvo,
2. Slovenská inšpekcia životného prostredia (ďalej len „inšpekcia“),
3. Slovenská obchodná inšpekcia.

**§ 9**

**Ministerstvo**

1. Ústredným orgánom štátnej správy pre zálohované jednorazové obaly na nápoje a odpady z týchto obalov je ministerstvo.
2. Ministerstvo
3. riadi a kontroluje výkon štátnej správy v oblasti zálohovaných jednorazových obalov na nápoje a odpadov z týchto obalov,
4. vykonáva úkony spojené so založením správcu, schvaľovaním a zmenou zakladajúcich dokumentov správcu,
5. vedie evidenciu údajov ohlásených podľa tohto zákona.
6. Všeobecne záväzný právny predpis, ktorý vydá ministerstvo, ustanoví podrobnosti o
7. zálohovaných jednorazových obaloch na nápoje a o minimálnej výške zálohu,
8. označovaní zálohovaných jednorazových obalov na nápoje,
9. evidenčnej a ohlasovacej povinnosti.

**§ 10**

**Inšpekcia**

Inšpekcia

1. je orgánom štátneho dozoru (§ 12) nad dodržiavaním povinností ustanovených týmto zákonom, okrem prípadov, keď tento zákon ustanovuje iný orgán dozoru [§ 11 písm. a)],
2. ukladá pokuty (§ 13).

**§ 11**

**Slovenská obchodná inšpekcia**

Slovenská obchodná inšpekcia

1. je orgánom štátneho dozoru (§ 12) na účel kontroly dodržiavania povinností uvedených v § 4 ods. 1 písm. a) a b) a § 5 ods. a) a b), f), g), h) vo vzťahu k spotrebiteľovi a s výnimkou prvovýroby,
2. ukladá pokuty (§ 13) za porušenie povinností podľa písmena a).

**§ 12**

**Štátny dozor**

1. Štátny dozor je dozor nad dodržiavaním ustanovení tohto zákona a všeobecne záväzných právnych predpisov vydaných na jeho vykonanie právnickými osobami a fyzickými osobami - podnikateľmi (ďalej len „kontrolovaná osoba“) a rozhodnutí vydaných podľa tohto zákona.
2. Osoba vykonávajúca štátny dozor sa preukazuje služobným preukazom; na požiadanie do neho umožní nahliadnuť.
3. Osoba vykonávajúca štátny dozor v mene inšpekcie je pri plnení svojich úloh oprávnená
4. voľne a kedykoľvek vstupovať do predajných, skladovacích a iných priestorov kontrolovanej osoby, ktoré slúžia na výkon jej podnikateľskej činnosti,
5. požadovať preukázanie totožnosti kontrolovanej osoby, totožnosti jej zamestnancov alebo osôb, ktoré konajú v jej mene,
6. požadovať predloženie prevádzkovej evidencie, ďalšej evidencie a iných dokladov kontrolovanej osoby, nahliadať do nich a požadovať ich kópie,
7. vykonávať potrebné zisťovania a požadovať potrebné údaje a vysvetlenia súvisiace s výkonom kontroly,
8. kontrolovať označovanie jednorazových obalov na nápoje v etape distribúcie a v prvovýrobe.

(4) Inšpektori Slovenskej obchodnej inšpekcie sú pri výkone štátneho dozoru okrem výkonu oprávnení podľa odseku 3 písm. a) a d) oprávnení tiež

a) požadovať predloženie sprievodných listín výrobkov, ďalšej evidencie a dokladov kontrolovanej osoby, nahliadať do nich a požadovať ich kópie,

b) kontrolovať označovanie jednorazových obalov na nápoje v etape ich distribúcie spotrebiteľovi a s výnimkou prvovýroby,

c) upozorňovať výrobcov obalov a distribútorov obalov v prípade porušenia ich povinností, vyplývajúcich z tohto zákona vo vzťahu k spotrebiteľovi na zistené nedostatky a nariadiť záväzným pokynom opatrenia na ich odstránenie,

d) zakázať do vykonania nápravy dodávku alebo predaj jednorazových obalov na nápoje spotrebiteľovi a ich použitie, ak nezodpovedajú kritériám ustanoveným týmto zákonom alebo všeobecne záväzným právnym predpisom vydaným na jeho vykonanie.

(5) Kontrolovaná osoba je povinná

1. strpieť výkon štátneho dozoru,
2. osobám vykonávajúcim štátny dozor a prizvaným osobám umožniť vstup do skladovacích a predajných priestorov a iných priestorov,
3. preukázať svoju totožnosť, totožnosť jej zamestnancov a osôb konajúcich v jej mene,
4. predložiť originál svojej prevádzkovej evidencie a dokladov, umožniť nahliadanie do nich, vyhotoviť z nich kópie a predkladať ich osobe vykonávajúcej štátny dozor,
5. umožniť vykonávať potrebné zisťovania a poskytnúť potrebné písomnosti, vysvetlenia a pravdivé a úplné informácie súvisiace s týmto zákonom,
6. bezodkladne zabezpečiť povereného zamestnanca, ktorý poskytne súčinnosť osobe vykonávajúcej štátny dozor.

**§ 13**

**Správne delikty**

Správneho deliktu sa právnická osoba a fyzická osoba – podnikateľ dopustí, ak

a) nesplní povinnosť podľa § 4 ods. 1 písm. d),

b) poruší povinnosť podľa § 4 ods. 1 písm. b), c), h),

c) poruší povinnosť podľa § 4 ods. 1 písm. a), e) až g),

d) nesplní povinnosť podľa § 5 ods. 1 písm. d),

e) poruší povinnosť podľa § 5 ods. 1 písm. a), e) až h)

f) poruší povinnosť podľa § 5 ods. 1 písm. b),c), i) a j),

g)nesplní povinnosť podľa § 7 ods. 1 písm. a),

h) nesplní povinnosť podľa § 7 ods. 1 písm. c),

i) poruší povinnosť podľa § 7 ods. 1 písm. b), d), e), h) až j), p) až s) a u),

j) poruší povinnosť podľa § 7 ods. 1 písm. f), g), k) až o), t),

k) poruší povinnosť podľa § 17.

**§ 14**

**Ukladanie pokút**

(1) Za správny delikt podľa § 13 písm. a) príslušný orgán štátneho dozoru uloží výrobcovi obalov pokutu v sume vypočítanej ako násobok hodnoty zálohu za jednorazový obal na nápoje, určenej správcom a počtu všetkých jednorazových obalov na nápoje uvedených týmto výrobcom na trh v Slovenskej republike za obdobie kalendárneho roka. Ak nie je výška zálohu určená správcom, použije sa pre výpočet minimálna výška zálohu podľa § 9 ods. 3 písm. a).

(2) Za správny delikt podľa § 13 písm. d) príslušný orgán štátneho uloží distribútorovi obalov pokutu v sume vypočítanej ako násobok hodnoty zálohu za jednorazový obal na nápoje, určenej správcom a počtu všetkých jednorazových obalov na nápoje predaných týmto distribútorom za obdobie kalendárneho roka. Ak nie je výška zálohu určená správcom, použije sa pre výpočet minimálna výška zálohu podľa § 9 ods. 3 písm. a).

(3) Za správny delikt podľa § 13 písm. g) príslušný orgán štátneho dozoru uloží pokutu v sume vypočítanej ako násobok hodnoty zálohu za jednorazový obal na nápoje, určenej správcom a počtu všetkých jednorazových obalov na nápoje uvedených na trh v Slovenskej republike za obdobie kalendárneho roka. Ak nie je výška zálohu určená správcom, použije sa pre výpočet minimálna výška zálohu podľa § 9 ods. 3 písm. a).

(4) Za správny delikt podľa § 13 písm. h) príslušný orgán štátneho dozoru uloží pokutu v sume vypočítanej ako násobok hodnoty zálohu za jednorazový obal na nápoje, určenej správcom a počtu všetkých jednorazových obalov na nápoje uvedených na trh v Slovenskej republike za obdobie kalendárneho roka, pre ktorý nebol splnený cieľ podľa prílohy č. 1. Ak nie je výška zálohu určená správcom, použije sa pre výpočet minimálna výška zálohu podľa § 9 ods. 3 písm. a).

(3) Za správny delikt podľa § 13 písm. b), f) a j) príslušný orgán štátneho dozoru uloží pokutu od 500 eur do 5000 eur.

(4) Za správny delikt podľa § 13 písm. c) a e) príslušný orgán štátneho dozoru uloží pokutu od 2000 eur do 80 000 eur.

(5) Za správny delikt podľa § 13 písm. i) a k) príslušný orgán štátneho dozoru uloží pokutu od 5000 eur do 120 000 eur.

**§ 15**

**Osobitné ustanovenia o ukladaní pokút za správne delikty**

1. Konanie o uložení pokuty kontrolovanej osobe za porušenie povinností podľa tohto zákona možno začať do jedného roka odo dňa, keď sa orgán štátnej správy pre zálohované jednorazové obaly a odpady z týchto obalov dozvedel o porušení povinnosti; za deň, keď sa orgán štátneho dozoru dozvedel o porušení povinnosti podľa tohto zákona, sa považuje deň prerokovania protokolu z vykonaného štátneho dozoru alebo spísania inšpekčného záznamu so zaznamenaným nedostatkom.
2. Pri ukladaní pokuty sa prihliada najmä na závažnosť, rozsah a čas trvania protiprávneho konania.
3. V rozhodnutí o uložení pokuty možno povinnému súčasne uložiť, aby v určenej lehote vykonal opatrenia na nápravu následkov protiprávneho konania, za ktoré mu bola pokuta uložená. Ak povinný v určenej lehote tieto opatrenia nevykoná, uloží sa mu ďalšia pokuta, a to až do výšky dvojnásobku hornej hranice pokuty za nesplnenie alebo porušenie povinnosti, za ktoré mu bola pokuta uložená. Pokuta vo výške dvojnásobku hornej hranice pokuty za nesplnenie alebo porušenie povinnosti sa uloží aj vtedy, ak sa osoba do jedného roka od právoplatnosti rozhodnutia o uložení pokuty dopustí nesplnenia alebo porušenia tej istej povinnosti.
4. Pokuta je splatná do 30 dní odo dňa nadobudnutia právoplatnosti rozhodnutia, ktorým bola uložená, ak v rozhodnutí nie je určená dlhšia lehota splatnosti.
5. Pokuty sú príjmom Environmentálneho fondu.

**§ 16**

**Spoločné ustanovenia**

1. Orgán štátneho dozoru podľa § 10 postupuje pri výkone štátneho dozoru podľa všeobecných predpisov o kontrole v štátnej správe, ak v § 12 nie je ustanovené inak.
2. Orgán štátneho dozoru podľa § 11 postupuje pri výkone štátneho dozoru podľa osobitného predpisu,[[11]](#footnote-11))ak v § 12 nie je ustanovené inak.
3. Na konania podľa tohto zákona sa nevzťahuje správny poriadok okrem konania o ukladaní pokút.

**§ 17**

**Prechodné ustanovenie**

Jednorazové obaly na nápoje, na ktoré sa vzťahuje povinnosť podľa § 3 ods. 1 a ktoré nespĺňajú požiadavky podľa tohto zákona, môžu byť uvádzané na trh do 31. decembra 2021 alebo distribuované do 30. júna 2022.

**Záverečné ustanovenia**

**§ 18**

Tento zákon bol prijatý v súlade s právne záväzným aktom Európskej únie v oblasti technických noriem a technických predpisov.[[12]](#footnote-12))

**§ 19**

Týmto zákonom sa preberajú právne záväzné akty Európskej únie uvedené v prílohe č. 2.

**ČI. II**

Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 634/1992 Zb., zákona   
č. 284/2002 Z. z., zákona č. 22/2004 Z. z., zákona č. 377/2004 Z. z., zákona č. 451/2004 Z. z., zákona č. 725/2004 Z. z., zákona č. 266/2005 Z. z., zákona č. 308/2005 Z. z., zákona   
č. 646/2005 Z. z., zákona č. 250/2007 Z. z., zákona č. 648/2007 Z. z., zákona č. 67/2010 Z. z., zákona č. 129/2010 Z. z., zákona č. 161/2011 Z. z., zákona č. 182/2011 Z. z., zákona   
č. 78/2012 Z. z., zákona č. 301/2012 Z. z., zákona č. 142/2013 Z. z., zákona č. 367/2013 Z. z., zákona č. 102/2014 Z. z., zákona č. 106/2014 Z. z., zákona č. 373/2014 Z. z., zákona   
č. 35/2015 Z. z., zákona č. 387/2015 Z. z., zákona č. 391/2015 Z. z., zákona č. 56/2018 Z. z., zákona č. 106/2018 Z. z., zákona č. 157/2018 Z. z., zákona č. 170/2018 Z. z. a zákona č. 177/2018 Z. z. sa dopĺňa takto:

§ 2 sa dopĺňa písmenom l) v znení:

„l) dodržiavanie povinností pri zálohovaní jednorazových obalov na nápoje podľa osobitného predpisu9f)“.

Poznámka pod čiarou k odkazu 9f znie:

„9f) Zákon č. .../2019 Z. z. o zálohovaní jednorazových obalov na nápoje a o zmene a doplnení niektorých zákonov.“.

**ČI. III**

Zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 177/2018 Z. z., zákona č. 208/2018 Z. z. a zákona č. 312/2018 Z. z. sa mení a dopĺňa takto:

1. § 27 sa dopĺňa odsekmi 23 a 24, ktoré znejú:

„(23) Povinnosti podľa odseku 4 písm. e), f) a g) plní výrobca zálohovaných jednorazových obalov na nápoje58a), ktorý uvádza na trh v Slovenskej republike nápoje v zálohovaných jednorazových obaloch, prostredníctvom správcu zálohového systému jednorazových obalov na nápoje.58b)

(24) Povinnosti podľa odseku 4 písm. j) a k) sa nevzťahujú na výrobcu jednorazových obalov na nápoje, ktorý uvádza na trh v Slovenskej republike nápoje v zálohovaných jednorazových obaloch.“.

Poznámky pod čiarou k odkazom 58a a 58b znejú:

„58a) § 2 písm. c) zákona č. .../2019 Z. z. o zálohovaní jednorazových obalov na nápoje a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

58b) § 6 zákona č. .../2019 Z. z.“.

1. V § 52 odseky 9 a 10 znejú:

„(9) Zálohovaným obalom je na účely tohto zákona obal tovaru, pri ktorého predaji sa okrem ceny za tovar účtuje osobitná peňažná čiastka viazaná na obal tovaru (ďalej len „záloh“), ktorej účelom je zabezpečiť vrátenie použitého obalu. Zálohujú sa opakovane použiteľné obaly na nápoje.

(10) Zálohovaním obalu je na účely tohto zákona činnosť pri predaji tovaru v zálohovanom obale, ktorou je naúčtovanie zálohu osobe uhrádzajúcej cenu tovaru a činnosť pri vrátení zálohovaného obalu spočívajúca vo vydaní tohto zálohu osobe, ktorá zabezpečuje vrátenie použitého obalu; za vrátenie zálohu sa považuje aj jeho započítanie na účely vysporiadania inej peňažnej pohľadávky.“.

1. § 54 sa dopĺňa odsekom 7, ktorý znie:

„(7) Povinnosti podľa odseku 1 písm. d) až f) plní výrobca zálohovaných jednorazových obalov na nápoje, ktorý uvádza na trh v Slovenskej republike nápoje v zálohovaných jednorazových obaloch, prostredníctvom správcu zálohového systému jednorazových obalov na nápoje.“.

**ČI. IV**

Tento zákon nadobúda účinnosť 1. januára 2020 okrem čl. I § 3, § 4 ods. 1 písm. a) až c), f) až h), § 5 ods. 1 písm. a) až c), f) až j), § 6 ods. 10, § 7 ods. 1 písm. c), d), g), i), n), q) až s) a čl. III, ktoré nadobúdajú účinnosť 1. januára 2022.

**Príloha č. 1 k zákonu**

**č. .../2019 Z. z.**

**Ciele návratnosti zálohovaných jednorazových obalov na nápoje**

1. Cieľ návratnosti zálohovaných jednorazových obalov z plastu:
2. rok 2022 – najmenej vo výške 60%,
3. rok 2024 – najmenej vo výške 77 %,
4. od roku 2027 – najmenej vo výške 90 %.
5. Cieľ návratnosti zálohovaných jednorazových obalov z kovu:
6. do roku 2025 – neustanovuje sa,
7. od roku 2025 – najmenej vo výške 90%.

**Príloha č. 2 k zákonu**

**č. .../2019 Z. z.**

**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE**

Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Mimoriadne vydanie Ú.v. EÚ kap. 13/zv. 13; Ú.v. ES L 365, 31.12.1994) v znení nariadenia Európskeho parlamentu a Rady (ES) č. 1882/2003 z 29. septembra 2003 (Mimoriadne vydanie Ú.v. EÚ kap.1/zv. 4; Ú.v. EÚ L 284, 31.10.2003), smernice Európskeho parlamentu a Rady 2004/12/ES z 11. februára 2004 (Mimoriadne vydanie Ú.v. EÚ kap.13/zv. 34; Ú.v. EÚ L 47, 18.2.2004), smernice Európskeho parlamentu a Rady 2005/20/ES z 9. marca 2005 (Ú.v. EÚ L 70, 16.3.2005), v znení nariadenia Európskeho parlamentu a Rady (ES) č. 219/2009 z 11. marca 2009 (Ú.v. EÚ L 87, 31.3.2009), smernice Komisie 2013/2/EÚ zo 7. februára 2013 (Ú.v. EÚ L 37, 8.2.2013), smernice Európskeho parlamentu a Rady (EÚ) 2015/720 z 29. apríla 2015 (Ú.v. EÚ L 115, 6.5.2015) a smernice Európskeho parlamentu a rady (EÚ) 2018/852 z 30. mája 2018 (Ú. v. EÚ L 150, 14.6.2018).

1. ) § 52 ods. 12 zákona č. 79/2015 Z. z. [↑](#footnote-ref-1)
2. ) § 3 ods. 4 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.). [↑](#footnote-ref-2)
3. 2) § 52 ods. 11 zákona č. 79/2015 Z. z. o odpadoch a o zmene a doplnení niektorých zákonov v znení zákona č. 292/2017 Z. z. [↑](#footnote-ref-3)
4. ) § 52 ods. 14 zákona č. 79/2015 Z. z. [↑](#footnote-ref-4)
5. ) § 52 ods. 15 zákona č. 79/2015 Z. z. [↑](#footnote-ref-5)
6. ) § 6 ods. 1 zákona č. 79/2015 Z. z. [↑](#footnote-ref-6)
7. ) § 97 zákona č. 79/2015 Z. z. v znení neskorších predpisov. [↑](#footnote-ref-7)
8. ) Zákon č. 83/1990 Zb. o združovaní občanov v znení neskorších predpisov. [↑](#footnote-ref-8)
9. ) Zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov. [↑](#footnote-ref-9)
10. ) § 9 zákona č. 213/1997 Z. z. v znení zákona č. 335/2007 Z. z. [↑](#footnote-ref-10)
11. ) Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona v znení neskorších predpisov. [↑](#footnote-ref-11)
12. ) Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Ú. v. EÚ L 241, 17.9.2015). [↑](#footnote-ref-12)